בס"ד
דף הכנה לשמואל ב', פרק ו'

שאלות

1. כיצד מעלה דוד את ארון ה' בפעם הראשונה? (מי מעלה אותו? במה מעלים אותו? כיצד מנגנים לפניו?)

2. מה קרה לעוזה ומדוע?

3. כמה זמן היה הארון בבית עובד אדום? מה קרה לו בזמן זה?

4. א. כיצד כיבד דוד את ה' בזמן העלאת הארון לירושלים בפעם השנייה?

    ב. מה הקריב דוד לפני הארון?

    ג. מה נתן דוד לכל אחד מישראל? 

5. א. מה הייתה הביקורת של מיכל על התנהגותו של דוד בעת העלאת הארון?

    ב. מה הייתה תגובת דוד לביקורת זו?

    ג. כיצד נענשה מיכל בעקבות ביקורת זו?

